armvectores/hy_wikipedia_2023 huggingface dataset:
Դզոն

«Դզոն», Կարեն Անտաշյանի բանաստեղծական չորրորդ ժողովածուն, որը լույս է տեսել 2021 թվականին «Գրանիշ» հրատարակչությունում։ Խմբագիր՝ Տիգրան Պասկևիչյան, սրբագրիչ` Հասմիկ Հակոբյան, շապիկը` Միքայել Մարտիրոսյանի, գրքի ձևավորումը` Արփինե Գուլոյանի։ 176 էջ։ Գիրքը գրվել է 2015–2021 թվականներին։


== Գրքի հանձնարարականը ==
«Դզոն» գրքում իր տեղորոշման հստակ կոորդինատները կորցրած մարդն ու իր հավաստիության ինքնորոշումը կորցրած հայերեն բանաստեղծությունը միմյանց արտահայտող մետաֆորներ են։ «Դզոնի» չորս` պարտության, հայտնության, բերկրության և արթնության գրքերում բանաստեղծն իր ընթացիկի պատումով և բանաստեղծությունն իր լեզվական ինքնությամբ անցնում են փոխակերպության հերթագա պարուրակները` փորձելով միմյանց գոյության համար վերագտնել նոր ափդեյթներ` նոր գիտակցություն, նոր չափում, նոր արդարացումներ։
Մինչ մարմնի պարտության անխուսափելիության գիտակցումն իբրև գոյաբանական փնտրտուքի ելակետ հանգում է նոր հոգևոր փորձառության հնարավորության, գերֆորմալացված լեզվի անհաղորդությունը հաղթահարելու ճիգը բերում է նրա` առ աշխույժ ու կենդանի ժամանակակից ժողովրդական բանահյուսություն կազմաքանդման կարիքին։ Ի վերջո վաճառող ու կանխակալ մեդիահոսույթից այդ քանդոնի հավաքչությունը, դրվագումն ու բանաստեղծումը դառնում է սպեկուլյատիվ իրականության վերընթերցման գործիք և կյանքի հավաստի ապրումը վերագտնելու փորձ` որոշակի նոր միֆականություն արտածելով կյանքի և բանաստեղծության ինչ է-ի և ինչ չէ-ի սահմանին։ 


== Բովանդակություն ==


=== Գիրք 1։ դզոն պարտության ===
Ներբողական. շարքային Մարտիրոսյանին
Տանկամարտ
Ars Poetica
Ոգի
Գագոն և տիեզերական ձանձրույթը
Արփիկը և ոգիները
եկվորները
Հաց բերողը
մեկը ոչ մեկը
Սև հայելի
33
Qachal Vulgaris
Վիրուս Ազատության
Պահանջվում է
Լրափոս
#մարդավատացել
Կարենավիրուս 2020
Կորոնամանտրա. դզոն պատին
Միջազգային օր
Տոնածառի փոխարեն
Չի օգնում
Չարի վերջը


=== Գիրք 2։ դզոն հայտնության ===
Բա չլներ
Փխրուն դզոն
Երկրաբանության ներածություն
Դզոն երկրորդ պատմությանը
Դեղձի հրաշագործ ազդեցությունն օրգանիզմի վրա
Խորհուրդներ մեռելի պես քնելու համար Զոռի Ամառային ցերեկվա երազ
Դզոն սովին
Ֆրուստրացիա
Դզոն սնկերին
Դզոն հիպոթետիկ լռակյացին
Հայերի աստվածը Ոչ ավել, ոչ պակաս
Գեշ դզոն
Բոնսայ. գաճաճ ծառեր աճեցնելու արվեստըՍտատուսչի Ծկուլի աներևակայելի ճամփորդությունը դբա լավը(սերիալ պոետական)


=== Գիրք 3։ դզոն բերկրության ===
Դզոն ձմերուկին
Դզոն ամառվան
Սքրինշոթներ երազներից
Դզոն առավոտվան
Դզոն արտֆուդի տոմատին
Դզոն տարփալի սթորիներին
Դզոն գինու մարմնին
Շփոթուկ
Հաճույքների հանրագիտարան
Կարոտ
Դիլխոր
Մեռնել սիրուն
Նոր օրը


=== Գիրք 4։ դզոն արթնության ===
Հո՛ արա
Բան չի փոխվել
Արտակարգ դրություն
Երկու ստեք
Պետքարան
Վերջակետ
Հանդիսատեսի խնդրանքով
Տոնական
Բանաստեղծական տենդերի ուղեցույց
Անուշեղեն «Անդաստան»
Զորավարժություն փարթի
Antash MC ft DJ Tashi-Tushi. #Antirap V1
Antash MC ft DJ Bzbz. #Antirap V2
Antash MC ft Tuf&Cube. #Antirap V3
Առավոտ լուսո
Orhnyal.am
Ծուղակ
Ձմեռնամուտ
Ամփոփում
Մայրեններ խրատական Դզոն կյանքին
Բոցը, չէ՛
Դզոն պնթիկին


== Արտաքին հղումներ ==
Արքմենիկ Նիկողոսյանը և գրականագետ, ԱԺ-ի պատգամավոր Թագուհի Ղազարյանը զրուցում են Կարեն Անտաշյանի «ԴԶՈՆ» բանաստեղծությունների ժողովածուի մասին։


== Ծանոթագրություններ ==
Խոպյոր

Խոպյոր (ռուս.՝ Хопёр)՝ գետ Ռուսաստանի Պենզայի, Սարատովի, Վորոնեժի և Վոլգոգրադի մարզերում, Դոնի ձախ վտակը։
Սկիզբ է առնում Մերձվոլգյան բարձրավայրից։ Երկարությունը 979 կմ, նավարկելի է Նովոխոպյորսկ քաղաքից։ Խոպյորի ափին են Բալաշով, Ուրյուպինսկ քաղաքներ։


== Աղբյուրներ ==
Ռանչպար (Արարատի մարզ)

Անվան այլ կիրառումների համար տե՛ս՝ Ռանչպար (այլ կիրառումներ)Ռանչպար,
գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից 10-12 կմ հարավ-արևմուտք։ Ունի սահմանամերձ դիրք Թուրքիայի հետ։ Մարզկենտրոնից գտնվում է 26 կմ հեռավորության վրա, Երևան քաղաքից՝ 20 կմ հեռավորության վրա։


== Պատմություն ==
Գյուղը հիմնադրվել է 1873 թվականին։ Նախկինում ունեցել է Շոռ Քյոլանլու, Ջաֆարխան, Ռանչբար, Ռաշպար անվանումները։ Ռանչպար-պարս.ՄՇԱԿ,Հողագործ։
Գյուղը ընկած է Մերձարաքսյան գոգավորությունում, Մեծամոր և Արաքս գետերի միջագետքում։ Ծովի մակարդակից ունի 830 մ բարձրություն։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Ռանչպարի մշտական բնակչությունը կազմել է 1413, առկա բնակչությունը` 1385 մարդ։ Նախկինում բնակեցված է եղել ադրբեջանցիներով, 1988 թվականից այստեղ են հաստատվել Բաքվից և Գանձակից բռնագաղթած հայեր։
Ռանչպարի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 377 տնտեսություն, դպրոց, գրադարան, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 783,5 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 265 հա։ Մշակում են ջերմասեր բանջարաբոստանային, հացահատիկային, կուլտուրաներ։ Համեմատաբար ընդարձակ մակերես են զբաղեցնում արոտավայրերը՝ շուրջ 154,2 հա, կան խոտհարքեր։ Զբաղվում են կաթնամսատու անասնապահությամբ։ Գյուղն ունի ձկնաբուծական տնտեսություն։
Արդյունաբերություն չունի։


== Ծանոթագրություններ ==

Ռանչպար Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
186 (թիվ)

186 (հարյուր ութսունվեց), բնական թիվ է։


== Աստղագիտության մեջ ==
(186) Կելուտան Աստերոիդների գլխավոր գոտու S դասի աստերոիդ է։


== Այլ ոլորտներում ==
Տարվա 186-րդ օրը հուլիսի 5-ն է (նահանջ տարիներին՝ հուլիսի 4-ը)


== Տես նաև ==
186 թ.,
Մ.թ.ա. 186 թ.
Վալենտին Վիոլա

Վալենտին Նիկոլաս Վիոլա (իսպ.՝ Valentín Nicolás Viola, օգոստոսի 28, 1991(1991-08-28)[…], Perito Moreno), արգենտինացի ֆուտբոլիստ, «Սան Լորենսո» ակումբի կիսապաշտպան։


== Ակումբային կարիերա ==
Վիոլան «Ռասինգ» ակումբի սան է։ 2010 թվականի սեպտեմբերի 4-ին՝ «Կոլոն» ակումբի դեմ խաղի ժամանակ նա կատարել է իր նորամուտը Արգենտինայի առաջնությունում։ 2011 թվականի մայիսի 8-ին՝ «Արսենալ» ակումբի դեմ խաղի ժամանակ Վիոլան խփել է իր առաջին գոլը թիմի կազմում։ 2012 թվականի ամռանը Վիոլան տեղափոխվել է Լիսաբոնի «Սպորտինգ» ակումբ։ Տրանսֆերի արժեքը կազմել է 4 միլիոն եվրո։ Օգոստոսի 27-ին՝ «Ռիու Ավե» ակումբի դեմ խաղի ժամանակ նա կատարել է իր նորամուտը Սանգրիշ Լիգայում։ Դեկտեմբերի 7-ին՝ Եվրոպա Լիգայի շրջանակներում կայացած հունգարական «Վիդեոտոն» ակումբի դեմ խաղի ժամանակ Վիոլան խփել է իր առաջին գոլը «Սպորտինգ» ակումբի կազմում։
2013 թվականի ամռանը Վիոլան վերադարձել է «Ռասինգ» ակումբ։ Օգոստոսի 1-ին՝ Հարավամերիկյան գավաթի խաղարկության շրջանակներում կայացած «Լանուս» ակումբի դեմ խաղի ժամանակ նա կարողացել է դառնալ գոլի հեղինակ։
2014 թվականի ամռանը Վիոլան վարձավճարային հիմունքներով տեղափոխվել է թուրքական «Կարդեմիր Կարաբյուկսպոր» ակումբ։ Օգոստոսի 31-ին՝ «Ֆեներբախչե» ակումբի դեմ խաղի ժամանակ նա կատարել է իր նորամուտը թուրքական Սուպերլիգայում։ Նոյեմբերի 23-ին՝ «Գենչլերբիրլիգի» ակումբի դեմ խաղի ժամանակ Վալենտինը խփել է իր առաջին գոլը նոր ակումբի կազմում։
2016 թվականի սկզբին Վիոլան պայմանագիր է կնքել «Ապոլոն» ակումբի հետ, ինչից հետո նա միանգամից տեղափոխվել է բելգիական «Մուսկրոն-Պեյրուվեյզ» ակումբ։ Հունվարի 23-ին՝ «Լոքերեն» ակումբի դեմ խաղի ժամանակ նա կատարել է իր նորամուտը Ժյուպիլե լիգայում։ Հունվարի 31-ին՝ «Օստենդե» ակումբի դեմ խաղի ժամանակ նա խփել է իր առաջին գոլը թիմի կազմում։
2017 թվականի սկզբին Վալենտինը վարձավճարով տեղափոխվել է կոլումբիական «Ինդեպենդենտե Մեդելին» ակումբ։ Փետրվարի 6-ին՝ «Միլիոնարիոս» ակումբի դեմ խաղի ժամանակ նա կատարել է իր նորամուտը Մուստանգի գավաթում։ Փետրվարի 9-ին՝ «Էնվիգադո» ակումբի դեմ խաղի ժամանակ Վիոլան խփել է իր առաջին գոլը «Ինդեպենդենտե Մեդելին» ակումբի կազմում։ Նույն թվականին՝ Լիբերտադորեսի գավաթի խաղարկության շրջանակներում նա դարձել է մեկական գոլի հեղինակ Պերուի «Մելգար»ref>«Ինդեպենդենտե Մեդելին VS. Մելգար 2:0» (անգլերեն)։ soccerway.com։ 2017-04-21 </ref> և Էկվադորի «Էմելեկ» ակումբների դեմ խաղերում։ 2018 թվականի սկզբին Վիոլան վարձավճարային հիմունքներով տեղափոխվել է «Սան Լորենսո»  ակումբ։ Փետրվարի 27-ին՝ «Խիմնասիա Լա-Պլատա» ակումբի դեմ խաղի ժամանակ նա կատարել է իր նորամուտը նոր թիմի կազմում։


== Ծանոթագրություններ ==


== Արտաքին հղումներ ==
Ֆուտբոլիստի վիճակագրությունը soccerway կայքում
Ֆուտբոլիստի էջը sports.ru կայքում
Ֆուտբոլիստի էջը TheFinalBall.com կայքում(անգլ.)
BDFA profile (Իսպաներեն)
Argentine Primera statistics at Futbol XXI (Իսպաներեն)
(2710) Վեվերկա

(2710) Վեվերկա (անգլ.՝ Veverka), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 23-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,424926 ա. մ., առավելագույնը մոտենում է 2,1093 ա. մ. հեռավորության վրա և հեռանում 2,7405 ա. մ.։ Արեգակի շուրջ մեկ ամբողջական պտույտ է կատարում 1379,26 երկրային օրվա ընթացքում, իր ուղեծրով շարժվելով միջինում 0,26101 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։
Վեվերկա աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2710) Վեվերկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբա (այլ կիրառումներ)

Աբա եզրը կարող է վերաբերել․

Աբա (քաղաք, Հունգարիա) - քաղաք Հունգարիայի Հանրապետության Ֆեյեր երկրամասում։
Աբա (քաղաք, Նիգերիա) - քաղաք է Նիգերիայի հարավային մասում, Աբա գետի ափին։
Աստերոիդների ցանկ (45101-45200)

Աստերոիդների ցանկ (45001-45100)  • Աստերոիդների ցանկ  • Աստերոիդների ցանկ (45201-45300)
 Աստերոիդների ցանկ (45001-45100)  • Աստերոիդների ցանկ  • Աստերոիդների ցանկ (45201-45300)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Անտուան դը Կոն

Անտուան դը Կոն, դեկտեմբերի 1, 1953(1953-12-01)[…], Փարիզ, ֆր.՝ Antoine de Cones) - կինոյի, թատրոնի և հեռուստատեսության ֆրանսիացի դերասան, ռեժիսոր, սցենարիստ։
Դերասանուհի Էմմա դը Կոնի հայրը։


== Կենսագրություն ==
Անտուան դը Կոնը ծնվել է 1953 թվականի դեկտեմբերի 1-ին, Փարիզում, հեռուստաժուռնալիստ Ժորժ դը Կոնի և հեռուստահաղորդավարուհի Ժակլին Ժուբերի ընտանիքում։ Իր կարիերան սկսել է 1970-ական թվականների վերջերին որպես հեռուստատեսային «Երգչախումբ» (ֆր.՝ Chorus) հաղորդման ստեղծող ու վարող։ Անտեն-2 հեռուստաալիքի համար Պոլ Պերսավոն կեղծանունով մուլտսերիալների տեքստեր է գրել, որոնց թվում են մեծ ժողովրդականություն վայելող «Կոբրա»-ն և «Տիեզերական շերիֆ Գավան»-ը։ Հեռուստատեսությունում եղել է նաև բարձր վարկանիշ ունեցող «Ռոք ըն ռոլի զավակները», իսկ այնուհետև՝ ամենշաբաթյա «Ռապիդո» ծրագրի վարողը։ Դրանից հետո մի քանի տարի շարունակ աշխատել է Canal + հեռուստաալիքի թիմում՝Ֆիլիպ Ժիլդասի հետ մեկտեղ վարելով «Էլ ուրիշ ոչ մի տեղ» ամենօրյա ծրագիրը։
Դերասանական առաջին աշխատանքը եղել է Նիքի դերը Canal +-ի «Ռոք» հեռուստաֆիլմում։ Մեծ կինոյում սկզբնական շրջանում նկարահանվել է կատակերգական ոչ մեծ դերերում՝ Թոնի Մարշալի «Զղջում» և Սմաինի ու Ժան-Մարկ Լոնգվալի «Երկու հայր ու մեկ մայր» կատակերգություններում։ Մեծ դերերի կատարումով հանդես է եկել Ժան-Ժակ Զիլբերմանի «Տղամարդը՝ որպես կինարմատ» և Կլոդ Շաբրոլի «Ստի շրջապատում» ֆիլմերում։
2000 թվականին Անտուան դը Կոնը ավարտել է իր առաջին ռեժիսորական աշխատանքը՝ նկարահանելով «Արևածագի կծոցները» («Les Morsures de l'aube») ֆիլմը; 2003 թվականին նկարահանել է «Մըսյե N.» կինոնկարը՝ Նապոլեոն Բոնապարտի առեղծվածային մահվան մասին։
Անտուան դը Կոնը բազմիցս (1996-1999, 2008, 2009, 2011-2013 թվականներին) հանդես է եկել ֆրանսիական ազգային «Սեզար» կինոմրցանակի շնորհման արարողությունները վարողի դերում


== Ծանոթագրություններ ==


== Արտաքին հղումներ ==
Photo d'Antoine de Caunes à 6 ans avec sa mère Jacqueline Joubert Archived 2014-05-22 at the Wayback Machine. par le Studio Harcourt. Acquisition de l'État, sur le site Réunion des musées nationaux.fr.
Antoine de Caunes Internet Movie Database կայքում
Eurotrash at Channel 4 - Adult content
Artículo en español sobre Antoine de Caunes
Antoine de Caunes (անգլ.) Internet Movie Database կայքում
Twitter oficial
Ուստ-Կուլատկա

Ուստ-Կուլատկա (ռուս.՝ Усть-Кулатка), գյուղ Ռուսաստանի Ուլյանովսկի մարզի Ստարոկուլատկինսկի շրջանի կազմում։
Բնակչությունը վերջին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էյվա Մաքս

Ամանդա Էյվա Կոսի (անգլ.՝ Amanda Ava Koci, փետրվարի 16, 1994(1994-02-16), Միլուոքի, Վիսկոնսին, ԱՄՆ), առավել հայտնի է որպես Էյվա Մաքս (անգլ.՝ Ava Max), ամերիկացի երգչուհի և երգերի հեղինակ։ Նրա «Sweet but Psycho» սինգլը, 2018 թվականի վերջին և 2019 թվականի սկզբին, հասել է բրիտանական UK Singles Chart չարթի առաջին հորիզոնական։


== Կենսագրություն ==
Ծնվել է 1994 թվական փետրվարի 16-ին՝ ԱՄՆ-ի Վիսկոնսին նահանգի Միլուոքի քաղաքում։ Նրա ծնողները (մայրը օպերային երգչուհի է) Ալբանիայից գաղթականներ են։ Նրա առաջին երկու սինգլները աննկատ են մնացել։ 2018 թվականի ապրիլի 20-ին, Atlantic Records-ում թողարկված դեբյուտային «My Way» սինգլը, որը, Airplay 100 ռումինական չարթում 38-րդ հորիզոնականի է հասել։ Նրա երկրորդ սինգլը, Gashi-ի մասնակցությամբ, թողարկվել է 2018 թվականի մայիսի 11-ին։ Երրորդ՝ «Sweet but Psycho» սինգլը թողարկվել է 2018 թվականի օգոստոսի 17-ին։ Երգի պրոդյուսերը Cirkut-ն է և այն հիթային դարձավ Էյվայի համար, որը մի քանի Եվրոպական երկրներում՝ այդ թվում Միացյալ Թագավորությունում, Շվեդիայում և Նորվեգիայում, առաջին հորիզոնական է հասել։ Էյվա Մաքսը նաև մասնակցել է Դեյվիդ Գետտայի «7» ալբոմի «Let It Be Me» երգի ձայնագրությանը։ 2019 թվականի մարտին թողարկված «So Am I» սինգլը «Sweet but Psycho»-ի պաշտոնական շարունակությունն է։


== Սկավառակագրություն ==


=== Ստուդիական ալբոմներ ===
Heaven & Hell (2020)


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պուգինո (գյուղ, Կադույսկի շրջան)

Պուգինո (ռուս.՝ Пугино), գյուղ Ռուսաստանի Վոլոգդայի մարզի Կադույսկի շրջանի կազմում։
Բնակչությունը 2002 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղրիմի էներգաշրջափակման հուշարձան

Ղրիմի էներգաշրջափակման հուշարձան (ռուս.՝ Памятник энергоблокаде Крыма), հուշարձան Ղրիմի Յալթա քաղաքում։ Նվիրված է 2015 թվականի աշնանը Ուկրաինայի կողմից Ղրիմի էներգետիկ շրջափակմանը։ Տեղադրվել է 2016 թվականի հունիսի 29-ին՝ քաղաքի Կալինինի պուրակում։


== Նկարագրություն ==
2016 թվականի հունիսի 29-ին Կալինինի պուրակում տեղադրվեց Ղրիմի էներգետիկ շրջափակման հուշարձանը։ Էլեկտրական լամպերի տեսքով երկու մետաղական կառույցները խորհրդանշում են թերակղզու էներգետիկ շրջափակման ավարտը։ Բացումը տեղի է ունեցել հուլիսի 7-ին։ Հուշարձանի բացման ժամանակ որոշվել է ոչ թե կտրել ժապավենը, այլ սիզամարգի մեջ խփել մեծ գամ։ Մուրճով հարվածն իրականացրել է Յալթայի քաղաքապետ Անդրեյ Ռոստենկոն։ Մեծ լամպի երկարությունը 5,5 մ է, բարձրությունը՝ 2,5 մ, փոքրինը՝ համապատասխանաբար, 2 մ և 1 մ։ Երկու լամպերն էլ գիշերային ժամերին լուսավորվում են։
Հուշարձանների տեղադրման նախաձեռնողը և հովանավորը տեղացի ձեռնարկատեր է, որի անունը գաղտնի է պահվում։


== Պատմություն ==
Ղրիմն ամբողջովին հոսանքազրկվել էր 2015 թվականի նոյեմբերի 22-ի գիշերը՝ հենասյուների պայթեցման պատճառով. Ուկրաինայից եկող բոլոր չորս հաղորդագծերը շարքից դուրս էին եկել։ Ղրիմում և Սևաստոպոլում մտցվել էին արտակարգ իրավիճակ և էլեկտրաէներգիայի վթարային անջատումների ժամանակացույց։ Իրավիճակը բարելավվել է դեկտեմբերին, երբ շարք են մտել Կրասնոդարի երկրամասից եկող 400 ՄՎտ հզորությամբ էլեկտրակամրջի առաջին երկու գծերը։ 200 ՄՎտ հզորությամբ երրորդ գիծը ներդրվել է 2016 թվականի ապրիլի 14-ին, իսկ վերջին չորրորդը (նույնպես 200 ՄՎտ)՝ մայիսի 11-ին։
Ղրիմում արտակարգ իրավիճակը հանվել է մայիսի 18-ին, իսկ Սևաստոպոլում՝ մայիսի 25-ին։


== Ծանոթագրություններ ==
Էմիրսայիդ

Էմիրսայիդ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 13 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիշապի տունը

«Վիշապի տունը» (անգլ.՝ House of the Dragon), ամերիկյան ֆենտեզի ժանրի դրամատիկ հեռուստասերիալ, որը ստեղծվել է Ջորջ Ռ․ Ռ․ Մարտինի և Ռայան Կոնդալի կողմից՝ «HBO» հեռուստաալիքի պատվերով։ Հանդիսանում է «Գահերի խաղը» հեռուստասերիալի (2011–2019) փրիքվելը, որը նկարահանվել է Մարտինի «Կրակ և արյուն» վեպի հիման վրա։ Սերիալի գործողությունը ծավալվում է «Գահերի խաղի» իրադարձություններից 300 տարի առաջ և պատմում է Թարգարիենների տան մասին։ Սերիալի առաջին եթերաշրջանի պրեմիերան կայացել է 2022 թվականի օգոստոսի 21-ին։


== Դերերում ==
Փեդի Քոնսիդայն - Վիսերիս I ԹարգարիենՎեսթերոսի արքան։ Հայտնի է որպես «ջերմ, բարի և պարկեշտ մարդ», Վիսերիսն ընտրվել է Լորդերի խորհրդի կողմից, Ջեյհեյրիս Թարգարիենին թագավորի պաշտոնում փոխարինելու համար
Էմմա Դ'Արսի - Ռեյնիրա ԹարգարիենՎիսերիսի դուստրը նրա առաջին կնոջից և ընտրված ժառանգորդից։ Նա վիշապների որսորդ է, ով հույս ունի դառնալ Վեսթերոսի առաջին իշխող թագուհին
Օլիվիա Կուկ - Ալիսենթ ՀայթաուերՎեսթերոսի թագուհին, Օթո Հայթաուերի դուստրը, Վիսերիսի երկրորդ կինը և Ռեյնիրայի խորթ մայրը, ով ունի իր սեփական երեխաները Վիսերիսից


== Ծանոթագրություններ ==
Քառասնակնաջուր (գետ)

Քառասնակնաջուր, գետակ Հայաստանի Վայոց ձորի մարզում և Ադրբեջանում ։ Սկիզբ է առնում Կարմիր լեռան հյուսիսարևելյան լանջից բխող Քառասնակն աղբյուրից և Խաչիկ գյուղից 3 կմ հյուսիս-արևմուտք դուրս է գալիս Հայաստանի սահմաններից։ Երկարությունը՝ 8 կմ է, Հայաստանի տարածքում՝ 4 կմ։


== Ծանոթագրություններ ==
Բոգդան Յանուշ

Բոգդան Յանուշ (ուկրաիներեն՝ Богда́н Я́нуш, կեղծանունը` Վասիլ Կարպովիչ (ուկրաիներեն՝ Василь Карпович),հունվարի 23, 1887(1887-01-23) կամ 1889, Լվով, Ցիսլեյտանիա, Ավստրո-Հունգարիա - նոյեմբերի 5, 1930(1930-11-05), Լվով, Լեհաստանի Երկրորդ Հանրապետություն), ուկրաինացի հնագետ, պատմաբան, ազգագրագետ, արվեստաբան, հայագետ։


== Կենսագրություն ==
1907-1908 թվականներին եղել է Շևչենկոյի անվան գիտական ընկերության Լվովի թանգարանի աշխատակից, 1923-1926 թվականներին՝ Արևելյան Գալիցիայի հնագիտական հուշարձանների թանգարանապահ, 1928 թվականին՝ Ստանիսլավի (այժմ՝ Իվանո-Ֆրանկովսկ) տեղական թանգարանի տնօրեն։


== Աշխատություններ ==
Հեղինակ է շուրջ 200 գիտական աշխատությունների, որոնցից մոտ 20-ը նվիրված են Ուկրաինայի և Լեհաստանի հայերի պատմությանը։ Լվովում ստեղծել է հայագիտական գրականության հավաքածու, 1925 թվականին բացել Լվովի հայկական տաճարի (XV—XVI դարեր) որմնանկարները, 1927 թվականին մասնակցել Լվովի հայկական գաղթավայրի «Պոսլանիեց Շվիենտիեգո Գժեգոժա» լեհերեն ամսագրի հիմնադրմանը։ 1930 թվականին մշակել է Լվովում հայկական գիտահետազոտական ինստիտուտ ստեղծելու նախագիծ։
Հրատարակել է Լվովի հայկական բանկին նվիրված Լվովի հայերի «Mons բատ» («Գթության լեռ») լեհերեն գիրքը (1928)։ Ձեռագիր են «Հայկական մայր տաճարը Լվովում», «Լեհաստանի հայագիտության պատմությունից», «Գալիցիայի և Պոդոլիեի հայերի մատենագիտությունը» հայագիտական աշխատությունները։
Ալեքսանդր Տոմսոն

Ալեքսանդր Տոմսոն (ռուս.՝ Александр Иванович Томсон, հունիսի 3 (15), 1860, Yurevsky Uyezd, Լիֆլանդիայի նահանգ, Ռուսական կայսրություն - նոյեմբերի 27, 1935(1935-11-27), Օդեսա, Ուկրաինական ԽՍՀ, ԽՍՀՄ), ռուս լեզվաբան, հայագետ։ Պետերբուրգի ԳԱ թղթակից անդամ (1910 թ.)։
Ավարտել է Պետերբուրգի համալսարանը (1882 թ.)։ Օդեսայի Նովոռոսիյսկյան համալսարանի պրոֆեսոր (1897-1931 թթ.)։ Հետազոտել է հնդեվրոպական, հատկապես սլավոնական լեզուները, գրել ընդհանուր լեզվաբանության դասընթաց («Ընդհանուր լեզվաբանություն», 1906 թ.)։ Տոմսոնը ուսումնասիրել է Ախալցխայի (1887 թ.) և լեհահայոց բարբառները (1899 թ.)։ Մեծ արժեք ունի «Թիֆլիս քաղաքի ժամանակակից հայոց լեզվի պատմական քերականություն» (1890 թ.) աշխատությունը, որտեղ Տոմսոնը քննել է Թիֆլիսի բարբառը, ցույց տվել նրա առնչությունները դասական գրաբարի հետ՝ ուշադրությունը կենտրոնացնելով հայերենի գիտական հնչյունաբանության վրա։ Տոմսոնը զբաղվել է նաև ռուսաց լեզվի ուղղագրության տեսության ու մեթոդիկայի հարցերով։


== Ծանոթագրություններ ==
Նշան Էրզրումյան

Նշան Էրզրումյան (հայերեն՝ Նշան Խաչատուրի Էրզրումյան, ծնվ. 1979 թվականի դեկտեմբերի 17-ին, Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Ֆուտբոլիստ Սերգեյ Էրզրումյանի մեծ եղբայրը։ Ինչպես նաև երաժշտագետ_ կոմպոզիտոր Գայանե Գրիգորյանի մեծ եղբայրը։ Նա ծնվել է 1992 թվականի նոյեմբերի 8-ին։


== Ակումբային կարիերա ==
2005 թվականին «Կիլիկիայի» կազմում հասել է Հայաստանի գավաթի եզրափակիչ, որտեղ պարտվել է «Փյունիկին» 0-2 հաշվով։ Առաջնությունում թիմը զբաղեցրել է աղյուսակի մեջտեղի հատվածում։ Նշանը դարձավ լավագույն ռմբարկուն՝ 23 խաղ, 18 գնդակ։ 2006 թվականին Նշանը մինչև վերջին տուր նույնպես լավագույն ռմբարկուն էր։ Այս հակամարտության գլխավոր հակառակորդը՝ Արամ Ակոլյանն էր։ Վերջին երկու տուրից առաջ Էրզրումյանը ուներ 22 գնդակ, իսկ Ակոլյանը՝ 21, վերջին երկու խաղում Էրզրումյանը գոլ չխփեց, իսկ Ակոլյանը վերջին խաղում ձևակերպեց պոկեր և 25 գնդակով դարձավ առաջնության գլխավոր ռմբարկուն
։


== Կարիերան հավաքականում ==
Հավաքականում Նշանը անցկացրել է երկու խաղ՝ 2005 և 2006 թվականներին։ Երկու խաղերում էլ դուրս է եկել փոխարինման։ Հավաքականում դեբյուտը տեղի է ունեցել 2005 թվականի օգոստոսի 18-ին՝ Ամմանայում, Ջորդանի դեմ հանդիպման ժամանակ։ Այդխաղն ավարտվեց գոլազուրկ ոչ-ոքի։


== Հաջողություններ ==
 Հայաստան «Կիլիկիա»
ակումբային
Հայաստանի չեմպիոն՝ 1996/97
Հայաստանի գավաթի եզրափակչի մասնակից՝ 1996/97,2005
անձնական
Հայաստանի առաջնության լավագույն ռմբարկու՝ 2005
 Հայաստան «Արարատ» (Երևան)
Հայաստանի գավաթակիր՝ 2008
Հայաստանի գավաթի եզրափակչի մասնակից՝ 2007
Հայաստանի սուպերգավաթակիր՝ 2009


== Ծանոթագրություններ ==


== Հղումներ ==
Ֆռոֆիլը պաշտոնական կայք ՖՖԱ-ում (ռուս.)
Վիճակագրութունը National Football Teams կայքում(անգլ.)
Պռոֆիլը` armfootball.tripod.com (անգլ.)
Պռոֆիլը` footballdatabase.eu (անգլ.)
Պռոֆիլը` worldfootball.net (անգլ.)
Պռոֆիլը` soccerway.com (ռուս.)
454

454 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 454 թվականն է, 
V դարի 54-րդ տարին։


== Դեպքեր ==


== Ծնունդներ ==


== Մահեր ==
Լաստոլա

Լաստոլա (ռուս.՝ Ластола), գյուղ Ռուսաստանի, Արխանգելսկի մարզի Պրիմորսկի շրջանի կազմում։
Բնակչությունը 2010 թվականին գրանցված տվյալներով կազմում էր 443 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յարա

Յարա (ռուս.՝ Яра), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Հյուսիսային Դվինա գետի ձախ ափին՝18 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013552
Հիդրոլոգիական ուսումնասիրությունների կոդը - 103001355
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(47) Ագլայա

(47) Ագլայա (անգլ.՝ Aglaja), աստերոիդ աստերոիդների հիմնական գոտում։ Հայտնաբերվել է 1857 թվականի սեպտեմբերի 15-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,880501 ա. մ., առավելագույնը մոտենում է 2,4962 ա. մ. հեռավորության վրա և հեռանում 3,2648 ա. մ., իսկ Երկրի ուղեծրին Ագլայա աստերոիդը նվազագույնը մոտենում է 1,4861 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1785,67 երկրային օրվա ընթացքում, իր ուղեծրով շարժվելով միջինում 0,201605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,98° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ագլայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորեական դրամա

Կորեական դրամա (Hangul: 한국드라마; RR: hanguk deurama) կամ K-drama  հեռուստատեսային դրամաներ կորերենով՝  նկարահանված Հարավային Կորեաում։
Հարավային Կորեում դրամաները սկսեցին հեռարձակվել 1960 թ-ից։ Կորական դրամանները հայտնի են ամբողղջ աշխարհում՝ Կորեական ալիքի ժամանակ։ Ամնեհայտնի դրամաները վաճառվել են 91 երկրների։ Կորեական դրամաները շատ հաճախ նաև անվանվում են դորամա։


== Ձևաչափ ==
Կորեական դրամաները սովորաբար ղեկավարվում և նկարվում են մեկ պրոդյուսերի և մեկ սցենարիստի օգնությամբ։ Հիմնականում սերիալները ունենում են մեկ եթերաշրջան՝ 12-24 սերիաանոց։ Պատմական սերիալները կարող են լինել վելի երկար՝ 50-200 սերիա, բայց նրանք նույնպես ունեն մեկ եթերաշրջան։
Հեռարձակման ժամերն են 22:00-23:00, իսկ օրերը իրար հաջորդող օրերն են՝ երկուշաբթին և երեքշաբթին կամ չորեքշաբթին և հինգշաբթին կամ շաբաթ և կիրակի։ Տարեր դրամաները հեռարձակվում են տարբեր հեռուստալիքներով՝ Seoul Broadcasting System (SBS),  Korean Broadcasting System (KBS), Munhwa Broadcasting Corporation (MBC) and on the cable channels, Joongang Tongyang Broadcasting Company (jTBC), Channel A, tvN, and Orion Cinema Network (OCN).
19:00-20:00 ժամանակահատվածում հիմնականում հեռարձավում են առօրյա դրամաները՝ երկուշաբթից ուրբաթ։ Այդ դրամաները հեռուստանովելներ են, հազվադեպ  200 սերիա։
Գողգոթա

Գողգոթա (հուն.՝ Γολγοθάς, արամեերեն գուլգուտա-ից, բառացի՝ գանգ), բարձունք Երուսաղեմում, որտեղ, ըստ Ավետարանի, խաչվել է Քրիստոսը, «Գողգոթա» հասկացությունը օգտագործվում է նաև փոխաբերական իմաստով՝ որպես ինքնազոհության և բարոյական տառապանքի խորհրդանիշ։ Գողգոթայում կառուցվել է «Սուրբ գերեզմանի եկեղեցին», որտեղ գտնվել է Քրիստոսի խաչափայտը։
Աստրախանի կաղնի

Աստրախանի կաղնի (ռուս.՝ Астраханский дуб, երկար ժամանակ սխալմամբ կոչվել է «Պետրոս I-ի կաղնի»), Ռուսաստանի Աստրախան քաղաքի Գեներալ Գերասիմենկոյի փողոցում գտնվող բնության բուսաբանական հուշարձան։ Քաղաքի տարածքում գտնվող հնագույն ծառն է. ըստ փորձագետների՝ այն 449 տարեկան է (2019 թվականի տվյալներով)։


== Պատմություն ==

Երկար ժամանակ համարվում էր, որ 1722 թվականին Աստրախան կատարած այցի ժամանակ ծառը տնկել է Պետրոս I-ը, սակայն հետագայում պարզվեց, որ կաղինը մեկուկես հարյուրամյակով մեծ է։
2011 թվականի հունվարին Աստրախանի քաղաքապետարանը շրջակա միջավայրի կառավարման և շրջակա միջավայրի պահպանության տարածաշրջանային ծառայության աջակցությամբ հայտնի կաղնուն կենդանի բնության հուշարձանի կարգավիճակ շնորհելու հայտ ներկայացրրեց։ 2012 թվականի օգոստոսին «Ծառերը բնության հուշարձաններ են» համառուսաստանյան ծրագրի սերտիֆիկացման հանձնաժողովի որոշմամբ կաղնին ստացել է կենդանի բնության համառուսաստանյան նշանակության հուշարձանի կարգավիճակ։ 2012 թվականի դեկտեմբերին ծառը ներառվել է Ռուսաստանի տարեց ծառերի գրանցամատյանում։ Փայտի փորձաքննության «Առողջ անտառ» կենտրոնի մասնագետներն անցկացրել են ծառի ախտորոշում և սահմանել նրա ճշգրիտ տարիքը՝ 443 տարեկան։ 2016 թվականի սեպտեմբերին կաղնին ներառվել է «Ռուսաստանի տարվա ծառ» կոչման 12 հավակնորդների ցանկում, ինչը հնարավորություն է տվել մասնակցելու Չեխիայի էկոլոգիական հիմնադրամի կողմից անցկացվող «Եվրոպայի տարվա ծառ 2018» մրցույթին։


== Նկարագրություն ==

Ծառը պատկանում է կաղնի ամառային տեսակին։ Բարձրությունը մոտ 11 մետր է, բնի շրջագիծը՝ 5 մետր, հիմքի տրամագիծը՝ 7,25 մետր։ Վերին հատվածում կա փչակ, որն առաջացել է 1950-ականներին՝ կայծակից առաջացած հրդեհի պատճառով։ Ծառն ամեն տարի պտուղ է տալիս։
Ծառը համարվում է էնդեմիկ, քանի որ կաղնու բնական անտառները գտնվում են Վոլգա գետի ափին՝ քաղաքից 360 կմ հեռավորության վրա։
Ծառի կողքին կա տեղեկատվական ցուցանակ. «Կենդանի բնության համառուսաստանյան նշանակության հուշարձան։ Կաղնի (Quercus sp. L.)։ Տարիքը (տարի)՝ 443։ Պահպանվում է Ռուսաստանի Դաշնության Դաշնության ժողովի Դաշնության խորհրդի ազգային բնական ժառանգության պահպանման խորհրդի «Ծառերը բնության հուշարձաններ են» համառուսաստանյան ծրագրի կողմից։ Հետազոտվել և գործիքներով ախտորոշվել է փայտի հետազոտման ոչ առևտրային գործընկերություն ռազմավարական դաշինքի «Առողջ անտառ» կենտրոնի կողմից... 2013 թվական»»։


== Ծանոթագրություններ ==


== Արտաքին հղումներ ==
Порода дерева: Дуб черешчатый (Quercus robur L.) Archived 2017-09-17 at the Wayback Machine.
Կուրզեմե

Կուռլանդիա (Կուրզեմե) (գերմ.՝ Kurland, լատիշ․՝ Kurzeme), Լատվիայի պատմական մարզերից մեկը, որը մտել է Լիվոնյան օրդենի կազմի մեջ՝ Ռիգայի ծոցից արևմուտք և հարավ-արևմուտք։ 1562-1795 թվականներին Կուրլիանդիայի և Սեմիգալիայի դքսության մասն է կազմել։ Ներկայումս հիմնական մասերից մեկը Լիտվայի Հանրապետության կազմում է։


== Պատմություն ==
Հին ժամանակներում այս տարածքը բնակեցված է եղել լիվերի կողմից՝ Ռիգայի ծոցում, կուրսերի կողմից՝ արևմտյան մասում, զեմգալները (սեմիգալլերը)՝ Կուրլյանդիայի կենտրոնում, իսկ հարավում ապրում էին լիտվական ցեղերը։


== Արտաքին հղումներ ==
«Курляндия.ру»։ Արխիվացված է օրիգինալից 2012-11-28-ին։ Վերցված է 2015-10-17 Կաղապար:Լատվիա-անավարտ
Ատակորա

Ատակորա, լեռնաշղթա Արևմտյան Աֆրիկայի տարածքում։


== Ընդհանուր տեղեկություններ ==
Ատակորայի լեռները ձգվում են հյուսիս-արևելքից հարավ-արևմուտք, Գանայում հյուսիսային Ակրայի տարածքից և ավելի հեռու, Տոգոյից մինչև Բենինի և Բուրկինա Ֆասոյի սահմանի միջով։ Լեռների միջին բարձրությունը ծովի մակարդակից 600մ է։ Ատակորայի շրջանը առանձնանում է տեղումների մեծ քանակով և սահման է կազմում աշխարհագրական և կլիմայական գոտիների միջև։
Լեռնաշղթայի ամենաբարձր գագաթը Ագու լեռն է (986մ), Տոգոյի բարձրագույն գագաթն է։ Ատակարա լեռնաշղթային են պատկանում նաև Աֆաջատո լեռները (885մ), Գանայի ամենաբարձր գագաթը և Սոկբարոն (658մ), Բենինի ամենաբարձր գագաթը։ Ատակորայի հյուսիս-արևելքում են գտնվում Պենջարի և Վոլտա գետերի ակունքները։
Ատակորայի լեռների հիմնական երկրաբանական նյութերն են հանդիսանում թերթաքարերը, ավազաքարերը և կվարցիտները։ Լեռնային մեղմ կլիման բարենպաստ միջավայր է ստեղծում գյուղատնտեսության համար։ Լեռների բնակչությունը մեծ չէ, նրանք աճեցնում են եգիպտացորեն, ընկույզ, բամբակ և այլն։


== Պատկերասրահ ==

		
		
		
		


== Ծանոթագրություններ ==
Աստերոիդների ցանկ (78601-78700)

Աստերոիդների ցանկ (78501-78600)  • Աստերոիդների ցանկ  • Աստերոիդների ցանկ (78701-78800)
 Աստերոիդների ցանկ (78501-78600)  • Աստերոիդների ցանկ  • Աստերոիդների ցանկ (78701-78800)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Դանիել Բերնհարդ

Դանիել Բերնհարդ (գերմ.՝ Daniel Bernhardt, օգոստոսի 31, 1965(1965-08-31), Ittigen, Բեռն, Շվեյցարիա), շվեյցարացի և ամերիկացի դերասան, մարտարվեստի վարպետ։
Առավել հայտնի է դարձել կումիտեի լեգենդար չեմպիոնի դերով «Արյունոտ սպորտ 2» ֆիլմում և նրան հաջորդող մասերում, ինչպես նաև Սիրոյի դերով «Մահացու պայքար․ Նվաճում» սերիալում և գործակալ Ջոնսոնի դերով «Մատրիցա։ Վերալիցքավորում» ֆիլմում։


== Կենսագրություն ==


=== Վաղ տարիներ ===
15 տարեկանում սկսել է սովորել կունֆու և կարատե մարտարվեստները։ Միջնակարգ դպրոցը ավարտելուց հետո չորս տարի Բեռնում սովորել է ճարտարապետական դիզայն և ստացել գիտական աստիճան։ Միևնույն ժամանակ բացել է մարտարվեստի դպրոց՝ հետագա գործունեությունը այդտեղ ծավալելու մտադրությամբ։ 
Ուսումը ավարտելուց հետո Դանիելը տեղափոխվել է Փարիզ և սկսել մոդելի կարիերա։ Նա աշխատել է այնպիսի մոդելավորողների համար, ինչպիսիք են՝ Montana, Mugler, Boss, Versace, Ferre, Bogner, Cerruti, Jaene Barnes, իրեն դրսևորել է որպես՝ միջազգային թոփ մոդել։ Նրա լուսանկարները հրապարակվել են Վոգ, Elle,GQ, Cosmopolitan, MAX, Interview ամսագրերում։ Աշխատելով Փարիզում, Լոնդոնում, Տոկիոյում, Նյու Յորքում և Միլանում, 25 տարեկան հասակում Բերենհարդը տեղափոխվել է Նյու Յորք, որտեղ նա հրավիրվել էր Ջաննի Վերսաչեի համար ստեղծված կոմերցիոն հեռուստահաղորդման մեջ Ժան-Կլոդ Վան Դամի հետ նկարահանվելու համար։  
Երկու տարի անց դերասանական վարպետություն ուսումնասիրելու նպատակով տեղափոխվում է Լոս Անջելես։ Այստեղ նա մեծ վարպետ՝ Հի Իլ Չոյի (Нее Il Cho) ուսուցմամբ սկսում է ընդլայնված ծրագրով սովորել թեկվոնդո։


=== Կարիերա ===
Էկրանների վրա է հայտնվել 1995 թվականից։ Հայտնի է դարձել «Արյունոտ սպորտ» սերիալում նկարահանվելուց հետո։ 1998 թվականից մինչև 1999 թվական նկարահանվել է «Մահացու պայքար․ Նվաճում» սերիալում։ 2003 թվականին նկարահանվել է «Մատրիցա։ Վերալիցքավորում» ֆիլմում։ 2014 թվականին առաջադրվել է «Տաուրոս» մրցանակի «Լավագույն ծեծկռտուք» անվանակարգում՝ «Պարկեռ» ֆիլմում իր դերի համար։


=== Անձնական կյանք ===
Ամուսնացած է Լիզա Ստոթհարդի (անգլ.՝ Lisa Stothard) հետ։ 2003 թվականի մայիսի 15-ին ծնվել է նրանց դուստրը։
Դանիելը ունի երկու եղբայր․ Դիրք (Dirk) ու Կլիֆ (Cliff), որոնք նկարահանվել են իր հետ «Արյունոտ սպորտ 2» ֆիլմում՝ երկրորդական դերերում։
Հետաքրքրված է մարտարվեստներով, լուսանկարչությամբ, ձիարշավով, ձկնորսությամբ և սցենար գրելով։ Դանիելը արդեն ավարտել է իր առաջին սցենարը, որը կոչվում է «Կայծակ պատանի» (The Lightning Kid), և արդեն աշխատում է երկրորդ սցենարի վրա, որը կոչվում է «Շաոլենի վանականը» (The Shaolin Monk)։


== Ֆիլմագրություն ==


== Ծանոթագրություններ ==


== Արտաքին հղումներ ==
Դանիել Բերենհարդ (անգլ.) Internet Movie Database կայքում
Դանիել Բերենհարդի պաշտոնական էջ Archived 2021-06-25 at the Wayback Machine.
Միխայիլ Սավիցկի

Միխայիլ Անդրեևիչ Սավիցկի (փետրվարի 18, 1922(1922-02-18) կամ մարտի 18, 1922(1922-03-18), Զվենյաչի, Orsha Uyezd, Վիտեբսկի նահանգ, ՌԽՖՍՀ - նոյեմբերի 8, 2010(2010-11-08), Մինսկ, Բելառուս), խորհրդային և բելառուս նկարիչ, ԲԽՍՀ ժողովրդական նկարիչ (1972), ԽՍՀՄ Գեղարվեստի ակադեմիայի թղթակից անդամ (1973)։


== Կենսագրություն ==
Սովորել է Մոսկվայի Սուրիկովի անվան գեղարվեստական ինստիտուտում (1951-1957)։ Սավիցկիի նկարներին (հիմնականում նվիրված Հայրենական մեծ պատերազմի տարիներին բելառուս ժողովրդի սխրանքներին) բնորոշ է քաղաքացիական հրապարակախոսությունը, կերպարների դրամատիզմը և ներքին էքսպրեսիան, ուրվագծերի ռիթմիկությունը, տարածական պլանների հակադրությունը։ Աշխատանքներից նշանավոր են՝ «Հաց», «Բանվորներ» (երկուսն էլ՝ 1968), «Մահապատիժ» (1969, ԲՍՍՀ պետական մրցանակ, 1970), «Հերոսական Բելառուսիա» նկարաշարը (այդ թվում՝ «Պարտիզանական մադոննա», 1967, Տրետյակովյան պատկերասրահ, Մոսկվա ), «Հայրենական պատերազմ։ 1944 թվական» որմնանկարը (ստվարաթուղթ, տեմպերա, լաք, 1970-1971, Հայրենական մեծ պատերազմի թանգարան, Մինսկ, ԽՍՀՄ պետական մրցանակ, 1973)։ Պարգևատրվել է 2 շքանշանով։


== Ծանոթագրություններ ==
Աստերոիդների ցանկ (153301-153400)

Աստերոիդների ցանկ (153201-153300)  • Աստերոիդների ցանկ  • Աստերոիդների ցանկ (153401-153500)
 Աստերոիդների ցանկ (153201-153300)  • Աստերոիդների ցանկ  • Աստերոիդների ցանկ (153401-153500)
Վերբկա (գյուղ, Յարմոլինի շրջան)

Անվան այլ կիրառումների համար տե՛ս՝ ՎերբկաՎերբկա (ուկրաիներեն՝ Вербка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Վերբկա գյուղում բնակվում էր 552 մարդ։ Բնակավայրը զբաղեցնում է 2,23 կմ² տարածք։ Բնակչության խտությունը կազմում էր 247,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սումգայիթի պետական պատկերասրահ

Սումգայիթի պետական արվեստի պատկերասրահ (ադրբ.՝ Sumqayıt Dövlət Rəsm Qalereyası) — Ադրբեջանի Հանրապետության Սումգայիթ քաղաքում գտնվող պատկերասրահ;


== Պատմություն ==
Պատկերասրահի պատմությունը սկսվում է 1967 թվականին։ 1967 թվականին հանրապետական իշխանությունների որոշմամբ ստեղծվել է Սումգայիթ քաղաքի ցուցասրահը։ Ցուցասրահը մինչև 1981 թվական գործել է որպես Ադրբեջանի պատկերասրահի մասնաճյուղ։ 1981 թվականի դեկտեմբերի 31-ին Ցուցասրահը  վերանվանվեց Սումգայիթի պետական պատկերասրահը Ադրբեջանի ԽՍՀ Նախարարների խորհրդի N 583-Ն հրամանով։ 1990-ական թվականներին պատկերասրահը դադարեցրեց իր գործունեությունը որոշ ժամանակով։ 2003-2004 թվականներին Պատկերասրահը վերանորոգվել է բարձր մակարդակի վրա և սկսել է գործել։
2004 թվականի մարտի 26-ին Սումգայիթի նկարիչների ցուցահանդեսը կազմակերպվեց Պատկերասրահի բացման կապակցությամբ։


== Ցուցահանդեսներ ==
07.04.1968 — Ադրբեջանի ԽՍՀ ժողովրդական արտիստի Թաիր Սալախովի առաջին գեղարվեստական ցուցահանդեսը,
06.05.1974 — Ադրբեջանի ԽՍՀ ժողովրդական արտիստի Բեդուրե Էֆկանլիի գեղարվեստական ցուցահանդեսը,
1978 — Ադրբեջանական երաժշտության 60-ամյակին նվիրված ցուցահանդես,
13.07.1979 — ԽՍՀՄ ժողովրդական նկարիչ Մ. Աբդուլլաևի անհատական ցուցահանդեսը,
15.06.1983 — Ադրբեջանի ԽՍՀ վաստակավոր նկարիչ Հաֆիզ Զեյնալովի անհատական ցուցահանդեսը;


== Ծանոթագրություններ ==
Միլոխովո

Միլոխովո (ռուս.՝ Милохово), կայարան Ռուսաստանի Սմոլենսկի մարզի Յարցևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Ռիդ

Ջոն Ռիդ (անգլ.՝ John Reed, հոկտեմբերի 22, 1887(1887-10-22)[…], Պորտլենդ - հոկտեմբերի 17, 1920(1920-10-17) կամ հոկտեմբերի 19, 1920(1920-10-19), Մոսկվա, Խորհրդային Ռուսաստան), ամերիկացի գրող, հրապարակախոս, սոցիալիստական շարժման գործիչ։


== Կենսագրություն ==
Ավարտել է Հարվարդի համալսարանը (1910)։ Առաջին համաշխարհային պատերազմի ժամանակ Ռիդը ռազմաճակատային թղթակից էր նախ՝ Արևմտյան Եվրոպայում, ապա՝ 1915 թվականից՝ Եվրոպայում։ 1917 թվականի օգոստոսին, որպես ռազմական թղթակից, եկել է Պետրոգրադում, մտերմացել բոլշևիկների հետ, ականատես եղել Ձմեռային պալատի գրավմանը, ներկա եղել սովետների 2-րդ համագումարին։
Բուռն կերպով սատարել է Հոկտեմբերյան հեղափոխությունը։ 1918 թվականին վերադառնալով ԱՄՆ, հարել է խորհրդային կուսակցության ձախ թևին։ 1919 թվականից դարձել է այդ կուսակցության անդամ, ընտրվել է 1919 թվականի ապրիլից հրատարակվող «New York Communist» նոր թերթի խմբագիր։ Նույն թվականի օգոստոս-սեպտեմբերին Ռիդը մասնակցել է Ամերիկայի կոմունիստական բանվորական կուսակցության կազմակերպմանը։
1919 թվականի հոկտեմբերին եկել է Մոսկվա, բազմիցս հանդիպել Լենինի հետ։ Ընտրվել է Կոմինտերնի գործադիր կոմիտեի անդամ, մասնակցել նրա 2-րդ կոնգրեսի աշխատանքներին։ Մահացել է տիֆից։ Թաղված է Կարմիր հրապարակում՝ Կրեմլի պատի մոտ։


== Հրատարակություններ ==
1914 թվականին Ռիդը հրատարակել է «Ապստամբած Մեքսիկան» գիրքը, որում դատապարտելով ԱՄՆ-ին Մեքսիկայի ներքին գործերին միջամտելու համար՝ պաշտպանել է մեքսիկական ժողովրդի հեղափոխական պայքարը։
1919 թվականի մարտին ԱՄՆ-ում հրատարակվել է Ռիդի «10 օր, որ ցնցեցին աշխարհը» գիրքը, որը նրան համաշխարհային ճանաչում է բերել և արժանացել Լենինի բարձր գնահատականին՝ նրա համար գրած առաջաբանում։


== Ծանոթագրություններ ==
Յան Գունար Ռյոյսե

Յան Գունար Ռյոյսե (նորվ.՝ Jan Gunnar Røise, սեպտեմբերի 24, 1975(1975-09-24), Էյդսվոլ, Ակերսհուս, Նորվեգիա), թատրոնի և կինոյի նորվեգացի դերասան։


== Կենսագրություն ==
Սովորել է Նորվեգիայի ժողովրդական թատերական ակադեմիայում։ Բեմում նրա դեբյուտը կայացել է Նորվեգիական ժողովրդական թատրոնում 2000 թվականին «1001 գիշեր» պիեսի բեմադրության ժամանակ։ Այնտեղ շարունակում է խաղալ մինչև այժմ՝ ավելի քան 30 պիեսներում։ Ի թիվս նրա առանցքային դերերի կարելի է նշել Բենջամին (Յուհան Ավգուստ Ստրինդբերգի «Զատիկ»), Կերուբինո (Պիեռ Բոմարշեի «Ֆիգարոյի ամուսնությունը»), Ռագնար Բրուվիկ (Իբսենի «Սոլնեսի կառուցողը»), Յալմար Էկդալ (Իբսենի «Վայրի բադ»), Ջիմ Օ’Քոնոր (Թենեսի Ուիլյամս «Ապակե հրեշը»)։
Ռյոյսե հաճախ խաղում է փոքրիկների համար․ նա մասնավորապես խաղացել է «Առյուծասրտի եղբայրներ»-ից Կառլի և Աստրիդ Լինդգրենի «Երկարագուլպա Պեպպի»-ից պարոն Նիլսոնի, «Կարդամոնից մարդկանց և ավազակներին»-ից Ջոնաթանի և Թուրբյորն Էգների «Արկածները անտառում» Մկնիկի դերերը։
Ռյոյսե հաճախ է հրավիրել արտասահմանյան (հիմնականում ամերիկյան) մուլտֆիլմերի նորվեգերեն ձայնավորման համար։ «Znett» ֆիլմերի մասին նորվեգական ամսագիրը գրել է, որ «նրանց համար, ովքեր ունեն երեխաներ, ամեն կիրակի առավոտ սկսվում է Յան Գունար Ռյոյսեի ձայնով»։
Ռյոյսեի մասնակցությամբ ամենանշանավոր ֆիլմերից են «Հավայներ, Օսլո» (2004), «Ընկեր Պեդերսեն» (2006), «Բավականին բարի մարդ» (2010), «Սովորական աշխատանքային օր» (2010, Էրլոնդ Լու սցենարով)։ Դերասանը նաև հրավիրվել է հոլիվուդյան «Ոչինչ» (2011) սարսափ ֆիլմի նկարահանումներին։
Ռյոյսե հանդիսանում է Nicolai փոփ-ռոք խմբի վոկալիստը, նաև նվագում է ստեղնաշարային գործիքներ և ուկուլելե։


== Ծանոթագրություններ ==
Բահիկ

Բահիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատի աջ վտակ Չարդակլիի ձախ ափին, Երզնկա քաղաքից 21-22 կմ հյուսիս-արևմուտք։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալթիպարմագ

Ալթիպարմագ (Ալթը Պարմակ), լեռնաշղթա Պոնտական լեռնահամակարգում, Ճորոխի ավազանի հյուսիսարևելյան կողմում, Կոբակ գյուղից 15 կմ արևմուտք։


== Ծանոթագրություններ ==
Եթովպացիներ

Եթովպացիներ, եթովպներ, իթովպներ (հուն․՝ Αίθιοπία՝ արևաթուխ), Եթովպական բարձրավանդակի բնակիչների ինքնանվանումը։ Հնում եթովպացի են անվանվել Եգիպտոսից հարավ բնակվող բոլոր ժողովուրդները, իսկ յոթերորդ դարից հետո՝ միայն Եթովպիայի բնակիչները։
Հաբեշստան (երկրի) և հաբեշներ (բնակչության) անվանումը եթովպացիները չեն ընդունում, քանի որ արաբերեն հաբաշ բառը նշանակում է խառն կամ խառնածին, որը վերաբերում էր միայն եթովպական մի ցեղի։
Վուառել

Վուառել (ֆր.՝ Woirel), համայնք Ֆրանսիայի Պիկարդիա մարզի Սոմ գավառում։
Բնակչությունը 2014 թվականի դրությամբ կազմում է 50 մարդ, բնակչության խտությունը` 27.03 մարդ/կմ²։ Բնակավայրը զբաղեցնում է 1.85 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 8։ Ակտիվության ցուցանիշը կազմում է 72,4 %։ 21 աշխատունակ մարդկանցից աշխատել է 20 անձ (10 տղամարդ և 10 կին)։ Գործազուրկ են եղել 1 անձ (0 տղամարդ և 1 կին)։ 8 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բիչկի (գյուղ, Շումյաչինսկի շրջան)

Անվան այլ կիրառումների համար տե՛ս՝ ԲիչկիԲիչկի (ռուս.՝ Бычки), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եգուլ

Եգուլ (ռուս.՝ Егул), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Վիզինգա գետի աջ ափին 46 կմ հեռավորության վրա։ Գետի երկարությունը կազմում է 39 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019744
Կոդը ըստ հիդրոլոգիական հետազոտության (ՌԴ) — 103001974
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ela Ela (Come Baby)

Ela Ela (Come Baby), կիպրացի երգիչ Կոնստանտինոս Քրիստոֆորուի երգն է, որով ներկայացրել է Կիպրոսը Եվրատեսիլ 2005 երգի մրցույթում։ Երգի խոսքերի և երաժշտության հեղինակը հենց ինքը՝ Կոնստանտինոսն է։ Ավելի ուշ երգը տեղ է գտել 2005 թվականի վերջերին նրա թողարկած Idiotiki parastasi ալբոմում։
Երգը Եվրատեսիլում Կոնստանտինոսը կատարել է միանգամից եզրափակիչ փուլում քանի որ 2004 թվականի մրցույթում Կիպրոսի ներկայացուցիչը հայտնվեց լավագույն 10-նյակում և հաջորդ տարվա մասնակցին հնարավորություն տվեց ներկայանալու միանգամից եզրափակիչ փուլում։ Երգը եզրափակչում Կոնստանտինոսը կատարել է 9-րդ համարի ներքո և քվեարկության արդյունքում զբաղեցրել է 18-րդ հորիզոնականը 46 միավորով։


== Կոմպոզիցիաների ցանկ ==
CD սինգլ
„Ela Ela (Come Baby)” (եվրատեսիլյան տարբերակ) – 2:54
„Ela Ela (Come Baby)” (Funkfly Energy Mix) – 3:43
„Ela Ela (Come Baby)” (Valentinos Get The Feeling Mix) – 4:04
„Ela Ela (Come Baby)” (Positive Energy Funkfly Club Mix) – 4:35


== Երգի դիրքը չարթերում ==


== Ծանոթագրություններ ==


== Տես նաև ==
Եվրատեսիլ 2005 երգի մրցույթ
Կիպրոսը Եվրատեսիլ երգի մրցույթում
Մարիպոսա շրջան (Կալիֆոռնիա)

Մարիպոսա շրջան (անգլ.՝ Mariposa County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 3758 կմ² է, բնակչությունը՝ 18251 մարդ (2010 թ. տվյալներով)։ Շրջկենտրոնն է Մարիպոսա բնակավայրը։ Կազմավորվել է 1850 թ.։
Jus Suffragii

Jus Suffragii  (լատիներենից թարգմանաբար նշանակում է «Ընտրական իրավունքի իրավունք»), Կանանց ընտրական իրավունքի միջազգային դաշինքի պաշտոնական ամսագիր, որը հրատարակվել է ամեն ամիս 1906-1924 թվականներին։


== Պատմություն ==
Կանանց ընտրական իրավունքի միջազգային դաշինքը (IWSA), որն այժմ կոչվում է Կանանց միջազգային դաշինք, ստեղծվել է 1904 թվականին Գերմանիայում, Բեռլինում, բազմաթիվ երկրներից ժամանած մի խումբ նշանավոր սուֆրաժիստների կողմից։ IWSA-ն հիմնադրել է կազմակերպության Jus Suffragii պաշտոնական ամսագիրը, 1906 թվականին։
Պարբերականը հրապարակել է նորություններ ամբողջ աշխարհում կանանց ընտրական իրավունքի առաջընթացի մասին, ի լրումն կանանց այլ հարցերի նորությունների, այդ թվում՝ կին առաջնորդների, տղամարդկանց գերիշխող ոլորտներում աշխատող կանանց, կանանց և երեխաների առողջության, ամուսնության և ամուսնալուծության մասին օրենսդրության, մարմնավաճառության, կանանց կրթության, մայրության նպաստների, աշխատանքային պայմանների և ամուսնական տարիքի մասին։ Անգլերեն լույս է տեսել Լոնդոնում, ֆրանսերեն՝ Ժնևում։ Յուրաքանչյուր թողարկում Միացյալ Թագավորությունում արժեր 4 պենս, Գերմանիայում՝ 4 մարկ, Ֆրանսիայում՝ 4 ֆրանկ։
Առաջին համաշխարհային պատերազմի ժամանակ Jus Suffragii ամսագիրը խմբագրել է Մերի Շիփշանքսը, որի պացիֆիստական և ֆեմինիստական ուղղությունը ամսագրի զգալի հակասությունների տեղիք է տվել։ 1914 թվականն էր, երբ պատերազմը բռնկվելուց հետո Jus Suffragii ամսագիրն իր լոնդոնյան գրասենյակները կիսեց Կանանց օգնության միջազգային կոմիտեի հետ, որը նոր էր ձևավորվել և զբաղված էր Բրիտանիայում հայտնված հարյուրավոր «թշնամի» գերմանացի կանանց օգնություն տրամադրելով։ Շիփշանքսը ամսագրի էջերում ներողություն խնդրեց գերմանացի և ավստրիացի ընթերցողներից այդ երկրներից նորությունների բացակայության համար (ամսագիրը պետք է լիներ միջազգային) և կոչ արեց չեզոք երկրների ընթերցողներին, որտեղ տարածվում էր ամսագիրը՝ Դանիա, Շվեդիա, Շվեյցարիա և Նիդեռլանդներ, տեղեկություններ ստանալ «թշնամի» երկրներում կանանց մասին։ 
Պարբերականը բացահայտ քննադատության է ենթարկվել մի քանի սուֆրաժիստ առաջնորդների կողմից, այդ թվում՝ հենց IWSA-ի նախագահի կողմից՝ կանանց ընտրական իրավունքների վրա իր սկզբնական ուշադրությունը թողնելու և «ակտիվ պացիֆիստական արշավ» սկսելու համար։ Սակայն 1919 թվականի պատերազմի ավարտին Շիփշանքսը և Jus Suffragii-ը երախտագիտության և գովասանքի ուղերձներ ստացան ամբողջ աշխարհից։
1917 թվականին ամսագիրն իր սկզբնական վերնագրից բացի ընդունեց նաև The International Woman Suffrage News (Կանանց ընտրական իրավունքի միջազգային նորություններ) անվանումը։ Շիփշանքսը թողեց խմբագրի պաշտոնը 1920 թվականին, իսկ ամսագիրը դադարեցրեց հրատարակությունը 1924 թվականին, երբ այն փոխարինվեց International Women's News (Կանանց միջազգային նորություններ) ամսագրով՝ որպես IWSA-ի պաշտոնական պարբերական։


== Ծանոթագրություններ ==